Kraljevina Alanija
Kraljevina Alanija je bila srednjovekovna alanska država na Kavkazu. Nastala je u 8-9. veku i postojala je do mongolske invazije u 13. veku. Prestonica Alanije bio je grad Magas.

Istorija 
Alani koji su živeli na Kavkazu bili su jedno od plemena Sarmata. Hunska invazija je Alane podelila na dva dela, od kojih je jedan krenuo u seobu na zapad i stigao do zapadne Evrope i severne Afrike. Drugi deo Alana, koji je ostao na Kavkazu formirao je Kraljevinu Alaniju. 

U 10. veku, vladar Alanije prima hrišćanstvo, pod uticajem Vizantije, ali je veliki deo alanskog naroda i dalje ostao u paganizmu. U 13. veku, Alaniju su osvojili Mongoli. Potomci Alana, poznati kao Oseti steći će ponovo određeni oblik političke samouprave tek u vreme Sovjetskog Saveza u 20. veku, kada će dobiti dve autonomne teritorije, Severnu Osetiju i Južnu Osetiju. Severnoj Osetiji će 1994. godine biti promenjeno ime u Severna Osetija-Alanija.

Vladari 
Vladari Alanije:
 Durgulel Veliki (oko 1000. godine)
 Jasinija (oko 1100. godine)
 Aton Bagratuni (oko 1125. godine)
 Hudan (oko 1150. godine)
 Suarn (oko 1170. godine)
 David Soslan (1189—1207)
 Vladislav (oko 1200. godine)
 Hanhusi (oko 1250. godine)

Reference

Vidi još 
 Alani
 Severna Osetija — Alanija

Bivše države u Evropi
Historija Rusije
Osetija
Sjeverna Osetija-Alanija
Južna Osetija
Alani
Kavkaz